Атила Йожеф
Накрая

Превод от унгарски: Петър Анастасов, —

chitanka.info

Накрая мъртвата, която ме роди

и с песни ме люля, ще дойде да ме вземе.

Ще си отиде моята любов без време

и верността ми ще я проследи.

И песните на мама ще възкръснат в мене,

и разумът ми като космос ще набъбне.

Ще се окаже, че душата е могла да бъде

и скитница на битието, и търпение.

Като балтон, прояден от молци,

ще се разпадне тялото ми, ще умре.

Но мъртвата, която ме роди,

с грижовни пръсти ще го събере.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.